open-index/open-wikipedia-markdown huggingface dataset:
וייסנזה (סדרה)

**וייסנזה** (**Weissensee**) הייתה סדרת טלוויזיה גרמנית ששודרה בערוץ Das Erste. הסדרה מגוללת את סיפורן של משפחות קופר והאוסמן בברלין המזרחית בין השנים 1980 (עונה 1) ו-1987 (עונה 2), דרך נפילת חומת ברלין בינואר 1990 (עונה 3) ועד לאיחוד הכלכלי של גרמניה ביוני 1990 (עונה 4). הסדרה מתרחשת בעיקר ברובע וייסנזה שבמזרח ברלין.

## עלילה
### עונה 1
הסדרה נפתחת בשנת 1980 ומתמקדת במשפחות קופר והאוסמן. האב הנס קופר ובנו פאלק עובדים במשרד לביטחון המדינה (שטאזי), ואילו מרטין קופר, בנו השני, משרת במשטרת העם. מנגד, דוניה האוסמן היא זמרת ביקורתית כלפי המשטר. כאשר מרטי, גרוש פלוס ילדה, פוגש את הבת שלה, יוליה האוסמן ומתחיל עימה קשר רומנטי, הדבר מסבך את שתי המשפחות. יוליה נכנסת להריון.

### עונה 2
העונה מתרחשת בשנת 1987. שש שנים לאחר שיוליה נכלאה בגין בגידה במולדת, היא משתחררת מהכלא אך נאלצת להתמודד עם השלכות הכליאה. מרטין, שחי בנפרד ממשפחתו, מנסה להחזיר את הקשר עם יוליה ולגלות את האמת על בתם המשותפת.

### עונה 3
העונה מתחילה ב-9 בנובמבר 1989, עם נפילת חומת ברלין, ונמשכת עד ינואר 1990. במהלך העונה, מתרחשות הפגנות המוניות, והדמויות נקלעות לקונפליקטים פוליטיים ואישיים על רקע פירוק השטאזי. עיתונאית מהמערב בשם קטיה פוגשת את מרטין ומנסה לעזור לו.

### עונה 4
העונה הרביעית מתרחשת בשנת 1990, לאחר נפילת החומה. מרטין מנהל נגרייה ונאבק להצילה מפשיטת רגל. לו ולקטיה נולדה בת, ככה שלמרטין יש שלוש בנות משלוש נשים שונות. בתו הבכורה, שהיא כבר בת 17 ואדישה לאירועי התקופה, נוסעת לדגמן במילאנו ומנוצלת על-ידי הסוכן שלה, מרטין וקטיה נוסעים למילאנו, מתעמתים עם הסוכן ומחזירים את בתו הראשונה לברלין. ובמקביל, פאלק קופר, שנורה על ידי דוניה האוסמן, מתמודד עם נכותו ומנסה לשקם את חייו.

## שחקנים ודמויות
* **פלוריאן לוקאס** – מרטין קופר
* **אנה לוס** – ורה קופר
* **אורה קונרד** – דוניה האוסמן
* **יואכים פאול אסבך** – הנס קופר
* **יוג'ין הארטמן** – פלק קופר
* **[[האנה הרצשפרונג]]** – יוליה האוסמן

## הפקה ושידור
הסדרה שודרה בארבע עונות בין השנים 2010–2018. היא זכתה להצלחה רבה בגרמניה ושודרה גם באיטליה, רוסיה ופורטוגל תחת השם *Amor em Berlim* ("אהבה בברלין").

## פרסים
* פרס במבי לשחקנית הטובה ביותר (האנה הרצשפרונג, 2010)
* פרס הטלוויזיה הגרמני (2011)
* פרס גרימה (2016)

## קישורים חיצוניים
* 

* אתר הסדרה

קטגוריה:סדרות טלוויזיה גרמניות
קטגוריה:סדרות דרמה
אייזנשטאדט-אומגבונג

**אייזנשטאדט-אומגבונג** (בגרמנית: **Eisenstadt-Umgebung**; בעברית: אייזנשטאדט והסביבה) הוא מחוז בצפון מדינת בורגנלנד שבאוסטריה.

במחוז 23 ערים ועיירות:

## קישורים חיצוניים

קטגוריה:בורגנלנד: מחוזות
גשר הזכוכית

**גשר הזכוכית** (באנגלית: **The** **Glass bridge**, בקוריאנית:**유 리 다리**) הוא משחק ילדות קוריאני שהתבסס בסדרה הקוריאנית המצליחה "משחק הדיונון" של נטפליקס.

## חוקי המשחק
### החוקים המרכזיים
המשחק מורכב ממספר רב של משתתפים. כל משתתף עומד בטור אחד ארוך. כל אחד בתורו מגיע לקדמת המקום בו מתרחש המשחק.

בקדמת המקום יש שישה טורים שבכל טור 2 זכוכיות (או במשחק הילדות הקוריאני: משטח בד) וכל אחד בתורו מגיע: והוא צריך לנחש איזה אחד מבין השתיים שבכל טור יכול להציל אותו או לא. אם הוא קופץ על משטח הבד החזק (או הזכוכית החזקה), הוא מצליח ועכשיו צריך לנחש את הטור הבא. אם הוא נופל במשטח הבד הקרועה או הזכוכית ששבורה בקצוותיה, הוא נפסל ונופל.

יש רק מספר קטן הרבה יותר של משתתפים שמצליחים מאשר שהיו בתחילת המשחק.

## בתרבות
* משחק הילדות הקוריאני הופיע באחד הפרקים בעונה הראשונה של הסדרה המצליחה "משחק הדיונון", ובכך הפך למשחק פופולרי בכל רחבי העולם. המשחק הופיע כמשחק החמישי בסדר המשחקים.

## ראו גם
* משחק הדיונון (סדרת טלוויזיה)
* נטפליקס
* קוריאה הדרומית

קטגוריה:משחקי ילדים
ינרסדורף (מחוז)

**ינרסדורף** (בגרמנית: **Jennersdorf**) הוא מחוז בדרום מדינת בורגנלנד שבאוסטריה.

במחוז 12 ערים ועיירות:

## קישורים חיצוניים

קטגוריה:בורגנלנד: מחוזות
המרכז לחקר האוטיזם

**המרכז לחקר האוטיזם** (ARC) הוא מכון מחקר השייך למחלקה לפסיכיאטריה התפתחותית באוניברסיטת קיימברידג' שבאנגליה. מטרת המחקר של ARC היא לחקור את הגורמים הביו-רפואיים למצבי הספקטרום האוטיסטי, להעריך התערבויות מבטיחות ולשפר את בריאותם ורווחתם של אנשים אוטיסטים ובני משפחותיהם. המרכז משתף פעולה עם חוקרים מאוניברסיטת קיימברידג' ומאוניברסיטאות נוספות בבריטניה ובעולם. פרופסור סיימון ברון-כהן משמש כמנהל המרכז לחקר האוטיזם (ARC) וכפרופסור לפסיכופתולוגיה התפתחותית באוניברסיטת קיימברידג'. בנוסף, הוא עמית בטריניטי קולג', קיימברידג'.

## אמון לחקר אוטיזם
הארגון Autism Research Trust (ART) נועד לתמוך בפעילות המרכז לחקר האוטיזם (ARC) ולקדם מחקר מדעי מתקדם בנושא אוטיזם. בין האנשים הבולטים הקשורים ל-Autism Research Trust (ART) היא נמנית לוסי הוקינג, סופרת מדעית ובתו של סטיבן הוקינג.

ה-ARC ציין בהצהרה: "ההבנה של אוטיזם התפתחה רבות במהלך השנים האחרונות, אבל עדיין יש כמות עצומה של עבודה לעשות. אנחנו לא יכולים להשאיר את האחריות על המחקר הזה לדורות הבאים — עלינו לקחת אחריות ולמלא את תפקידנו כבר עכשיו."

## הערות שוליים

## קישורים חיצוניים
* 

קטגוריה:אוטיזם: ארגונים
קטגוריה:אוניברסיטת קיימברידג'
שנג'ואו 18

**שנג'ואו 18** (בסינית: **神舟十八号**, פיניין: **Shénzhōu 18**) היא טיסת חלל סינית ששוגרה ב- 25 באפריל 2024. החללית נשאה שלושה טייקונאוטים לתחנת החלל טיאנגונג, שם שהו עד ל-3 בנובמבר 2024.

המשימה כללה ביקור בתחנת החלל, פירוק חלליות מטען, פעילות חוץ-רכבית וביצוע מחקרים.

לפני השיגור, שימשה החללית כגיבוי חירום לשנג'ואו 17.

## צוות
* יֵה גוָאנְגְפֿוּ  - מפקד הצוות
* לי קונג - מהנדס טיסה
* לי גואנגסו - מפעיל מערכת

## תיאור משמימה
החללית שוגרה ב-25 באפריל 2024 מכן שיגור מס' LA-4 במרכז שיגור הלוויינים ג'יוצ'ו'אן בעזרת משגר מדגם צ'אנגג'נג 2F. לאחר כ-6 שעות החללית התחברה לתחנת החלל. בהמשך נפתחו הפתחים וצוות החללית עבר לתחנת החלל. באותה עת בתחנת החלל שהה צוות של חללית "שנג'ואו 17". החלה העברה מסודרת של אחריות על תחנת החלל לצוות החדש. ב-30 באפריל עזבה החללית "שנג'ואו 17" עם צוותה את תחנת החלל, וצוות "שנג'ואו 18" החל בעבודה הסדירה.

ב-28 במאי יה גואונפו ולי גואנגסו ביצעו פעילות חוץ-רכבית שנמשכה כ-8.5 שעות. במהלך פעילות הותקנו מסכי הגנה ובוצע בדיקה של החלק החיצוני של תחנת החלל.

ב-3 ביולי יה גואונפו ולי קונג ביצעו פעילות חוץ-רכבית שנמשכה כ-6.5 שעות. במהלך פעילות הותקנו מסכי הגנה ובוצע בדיקה של החלק החיצוני של תחנת החלל.

ב-10 בנובמבר 2024 חללית מטען Tianzhou-7 שהגיעה לתחנת החלל בינואר 2024 התנתקה מתחנת החלל ונשרפה בכניסה לאטמוספירה.

ב-15 בנובמבר 2024 חללית מטען Tianzhou-8 הגיעה לתחנת החלל וצוות התחיל בהעברת המטען שהגיע עם החללית. עם החללית הגיע מטען בהיקף של כ-6,000 ק"ג.

ב-26 באפריל הגיעה לתחנת החלל החללית שנג'ואו 19. החל תהליך מסודר של העברת אחריות על תחנת החלל צוות החדש.

ב-30 באפריל החללית התנתקה מתחנת החלל ונחתה בהצלחה באזור מדבר גובי עם אותו צוות שהיה בהמראה.

## קישורים חיצוניים

* תיאור המשימה באתר spacefacts
* תיאור פעילות חוץ רכבית הראשונה
* תיאור פעילות חוץ רכבית השנייה

קטגוריה:חלליות סיניות
קטגוריה:תוכנית שנג'ואו
קטגוריה:2024 ברפובליקה העממית של סין
טנדורי מסאלה

250px|ממוזער|הכנת תערובת התבלינים טנדורי מסאלה
**טנדורי מסאלה** (בהינדי: तंदूरी मसाला, באורדו: تندوری مصالحہ) היא תערובת תבלינים פופולרית בה נעשה בעיקר שימוש במטבחים של הודו ופקיסטן לתיבול מאכלים המבושלים בטנדור (תנור חרס מסורתי). התבלינים הספציפיים בהם נעשה שימוש בתערובת תבלינים זו יכולים להשתנות מאזור לאזור ועל פי העדפות אישיות, אבל לרוב היא כוללת את התבלינים גראם מסאלה, שום, זנגביל, בצל הגינה, פלפל קאיין, ולפעמים גם תבלינים ותוספים אחרים.

## היסטוריה
השף ההודי קודאן לאל גוג'ראל מפונג'אב הוא זה שהגה במקור את תערובת התבלינים טנדורי מסאלה. בשנות ה-20 של המאה ה-20 הוא עבד במסעדה בפשוואר והתנסה בבישול של עוף בטנדור, ששימש באופן מסורתי לאפייה של נאן. לשם כך הוא החליט לבסוף ליצור תערובת תבלינים מיוחדת לעופות, אשר אותה הוא כינה טנדורי מסאלה. לאחר חלוקת הודו בשנת 1947 הוא עבר לדלהי ופתח שם מסעדה אשר זכתה לפרסום רב. כיום, מסעדות הודיות רבות ברחבי העולם נוהגות להשתמש בתערבות תבלינים זו במאכלים שהם מבשלים.

## שימושים קולינריים
טנדורי מסאלה משמש לרוב להכנת עוף טנדורי. על מנת להכנין מנה זו יש לכסות את העוף בתערובת של יוגורט עם טנדורי מסאלה, ולאחר מכן העוף נצלה בטנדור מסורתי בחום גבוה. ישנן מנות עוף נוספות במטבח ההודי אשר מוכנות באופן דומה כמו בין היתר עוף טיקה ועוף בחמאה.

פניר טיקה הוא מנה צמחונית פופולרי במטבח ההודי אשר עשויה מנתחי גבינת פניר או גבינת צ'הנה ובה נעשה שימוש בטנדורי מסאלה ויוגורט לפני הצלייה.

## קישורים חיצוניים

## הערות שוליים

קטגוריה:תבלינים
שימנסקי

**שימנסקי** (בפולנית: **Szymański**) הוא שם משפחה.

קטגוריה:שמות משפחה פולניים
בית הקברות הצבאי באילת

**בית הקברות הצבאי באילת** ממוקם מצפון לעיר אילת. הוא אתר הקבורה הצבאי הדרומי ביותר בישראל ומהקטנים שבהם. נקברו בו חללים שנפלו משנת 1956 ואילך – 51 במספר.

## בית הקברות
בית הקברות ממוקם בצמוד לבית הקברות האזרחי של העיר. הוא מתחם מלבני המשתרע על המדרון המתון הגולש מהרי אילת אל חוף הים שלה. שטחו הוא כ-1.8 דונם, והוא מוקף חומה המצופה באבן מקומית אדמדמה. מעבר רחב חוצה את המתחם לאורכו מפתח הכניסה שלו הפונה אל העיר ומפרץ אילת ועד לעורפו, הפונה אל בית הקברות האזרחי. מימין למעבר הוקמו שלוש חלקות הקבורה, הממוקמות במפלסים מדורגים. משמאל למעבר ממוקמת רחבת הטקס של בית הקברות, שבה ניצב כותל הזיכרון הבנוי מאבנים מקומיות. 

ראשיתו של בית הקברות בחלקה שבה נקברו 11 חללים של צה"ל שנפלו במלחמת סיני. מרביתם היו חיילי חטיבה 9, שנעה במלחמה מאילת לאורך חופו המזרחי של חצי האי סיני עד לשארם א-שייח'. כולם הועברו לימים לקבורת קבע באתרים אחרים, למעט אחד – הטייס בנימין כהנא, שעוטר בעיטור העוז. החלקה הראשונה בבית הקברות, שבה ניצבת מצבתו, היא החלקה הנמוכה ביותר באתר ומרוצפת באופן חריג באבן חול מקומית.

בית הקברות משופע בעצים, לרבות דקלים, ובערוגות צמחים אחרים, המתאימים לאקלים המקום.

בבית הקברות טמונים חלל אחד ממלחמת סיני (בנימין כהנא), ארבעה חללים ממלחמת יום הכיפורים, חלל אחד ממלחמת לבנון השנייה וארבעה חללים ממלחמת חרבות ברזל.

## ראו גם
* אתר הנצחה לחללי העיר אילת

## קישורים חיצוניים

* 
** 
* 

## הערות שוליים

אילת
קטגוריה:אילת
איוואן קונדוב

**איוואן אילייב קונדוב** (בבולגרית: **Иван Илиев Кондов**; נולד ב-10 באוגוסט 1968, סופיה, הרפובליקה העממית של בולגריה) הוא דיפלומט ופוליטיקאי בולגרי אשר כיהן לתקופה קצרה כשר החוץ של בולגריה בממשלותיהם של גלב דונב ודימיטר גלבצ'ב.

## קורות חייו
קונדוב נולד בסופיה. הוא בוגר האוניברסיטה לכלכלה לאומית ועולמית ביחסים בין-לאומיים. באמצע שנות ה-90 של המאה ה-20 הצטרף לשירות החוץ הבולגרי. קונדוב כיהן כנספח בשגרירות בולגריה בלונדון וכנספח לנאט"ו.

בין השנים 2017–2021 כיהן כשגריר בולגריה בספרד, ובהמשך מונה למזכיר משרד החוץ של בולגריה. במאי 2023 כיהן לתקופה קצרה כשר החוץ בממשלתו השנייה של גלב דונב. בין אוגוסט 2024 לינואר 2025 כיהן כשר החוץ בממשלתו של דימיטר גלבצ'ב.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:דיפלומטים בולגרים
קטגוריה:שרי החוץ של בולגריה
קטגוריה:שגרירי בולגריה
קטגוריה:שגרירים בספרד
קטגוריה:בולגרים שנולדו ב-1968
El Clúb

"**El ClúB"** (נכתב: **"El CLúB"** ובעברית: **"המועדון"**) הוא שיר מאת הראפר הפוארטוריקני באד באני. הוא יצא ב-5 בדצמבר 2024, דרך רימאס, בתור הסינגל מוביל מתוך אלבום האולפן השישי שלו *[[Debí Tirar Más Fotos]]*.

## הלחנה
"El Clúb" הוא מסוג האוס עם שילוב של מוזיקה אלקטרונית ופלנה. הוא שיר "את'ריל" (ethereal) שממזג "פעימות האוס ממריצות דופק" עם תחושה "נוסטלגית". במילותיו, השיר מטמיע את "הגעגועים לפרק בחיים שעדיין תופס מקום מיוחד בזיכרון".

לשיר זווית ישראלית כשבין כותבי ומפיקי השיר מופיע יובל צ'יין הידוע בכינויו Uv Killin Em.

## וידאו קליפ
קליפ רשמי שוחרר לצד הסינגל ב-5 בדצמבר 2024. הסרטון בבימויו של Stillz נפתח עם באד באני במעיל פרווה שנכנס למועדון עמוס בו הוא מצטרף לקהל של נשים יפות. אחרי שהוא חוזר הביתה, מונטאז' של תמונות שנוצרו על ידי בינה מלאכותית ואנימציית סטופ-מושן ו"זיכרונות" אחרים מהבהבים על פני המסך בזמן שבאד באני תוהה, "מה האקסית שלי עושה?" (¿Qué estará haciendo mi ex?).

לאחר מכן הסרטון עובר במעבר חד לסצנה ובה באד באני נמצא מחוץ לביתו הבוער עם קופסת חפצים והולך ומוצא מקום לקבור את הזיכרונות ומניח דגל פורטו ריקני במקום. הסרטון מסתיים עם באד באני שעולה לקומה ה-15 של בניין ומיד חותך לסצנה שבה הוא ישן במיטתו וחולם על אותם תמונות וזיכרונות כמונטאז' שחלקם בצבעים עזים המזכירים דפוס פסיכדלי, בהמשך נראה באד באני עוזב את ההמון החוגג במועדון ומגיע לרחבה ובה כל האורות מתרכזים בו, הדירה ממנה ברח נשרפת כליל, והמילים "DTmF" ו-"2025", מוצגות ובכך מרמזות בהוצאת אלבומו החדש .

## פרסים ומועמדויות

## מיקומי שיא

## נתוני מכירות

## הערות שוליים

קטגוריה:שירי באד באני
קטגוריה:שירים בספרדית
קטגוריה:שירים שנכתבו על ידי באד באני
סטפן דימיטרוב

**סטפן דימיטרוב דימיטרוב** (בבולגרית: **Стефан Димитров Димитров**; נולד ב-24 בספטמבר 1966, סופיה, הרפובליקה העממית של בולגריה) הוא דיפלומט ופוליטיקאי בולגרי אשר כיהן לתקופה קצרה כשר החוץ של בולגריה בממשלת המעבר של דימיטר גלבצ'ב.

## קורות חייו
דימיטרוב נולד בסופיה. הוא בוגר אוניברסיטת פוטסדאם במדע המדינה. בראשית שנות ה-90 של המאה ה-20 הצטרף לשירות החוץ הבולגרי. דימיטרוב כיהן כמנהל דסק מזרח אירופה במשרד החוץ, ובהמשך כקונסול הכללי של בולגריה בפרנקפורט. בינואר 2023 מונה לשגריר בולגריה במונטנגרו. באפריל 2024 מונה לשר החוץ בממשלת המעבר של דימיטר גלבצ'ב, ושוחרר מתפקידו לאחר זמן קצר.

דימיטרוב נשוי ואב לשלוש בנות.

## קישורים חיצוניים
* PM Glavchev Proposes to Replace Stefan Dimitrov as Foreign Minister 

## הערות שוליים

קטגוריה:פוליטיקאים בולגרים
קטגוריה:דיפלומטים בולגרים
קטגוריה:שרי החוץ של בולגריה
קטגוריה:שגרירי בולגריה
קטגוריה:שגרירים במונטנגרו
קטגוריה:בולגרים שנולדו ב-1966
דון אוליביירי

**דון אוליביירי** (באנגלית: **Dawn Olivieri**; נולדה ב-8 בפברואר 1981) היא שחקנית אמריקאית. היא ידועה בעיקר בזכות תפקידיה כלידיה ב"גיבורים", וכמוניקה טלבוט ב.

## ראשית חייה
אליביירי נולדה בסיינט פיטרסברג, פלורידה שבארצות הברית.

## קריירה
אוליביירי משתתפת לעיתים קרובות בהפקות טלוויזיה של טיילור שרידן. היא גילמה את קלייר דאטון ב"1883", את שרה אטווד ב"ילוסטון" ואת אמבר ווילן ב"לביאות: מבצעים מיוחדים".
ממוזער|אוליביירי ב-2017

## פילמוגרפיה
### קולנוע

### טלוויזיה

### אינטרנט

### משחקי וידאו

## קישורים חיצוניים

## הערות שוליים

קטגוריה:דוגמניות אמריקאיות
קטגוריה:אמריקאים ממוצא איטלקי
קטגוריה:שחקניות קולנוע וטלוויזיה אמריקאיות
קטגוריה:אמריקאים שנולדו ב-1981
קטגוריה:אמריקאיות שנולדו ב-1981
אמלית

בלגנדריום של טולקין, **אַמְלַית "איש פוֹרְנוֹסְט"** () היה מלך אַרְתֵדַין הראשון.

## אטימולוגיה
שמו הוא השם הראשון של יורש יִסִילְדוּר שאינו בקְוֶּנְיָה, אלא בסִינְדָרִין. משמעות השם אינה ידועה, אך הניחוש הוא "רוח גבוהה".

## ביוגרפיה
אַמְלַית נולד לאֵאָרֶנְדוּר מלך אַרְנוֹר ולאשתו, ששמה לא ידוע. במות אביו, הוא היה אמור להיות המלך ה-11 של אַרְנוֹר ושליט כל הדוּנֵדַין של הצפון, אבל בעלותו לשלטון הייתה מחלוקת בינו לבין שני אחיו בנושא השליטה באַרְנוֹר, שבסופה אַרְנוֹר התחלקה לשלוש ממלכות עצמאיות. אדמותיו של אַמְלַית הצטמצמו לשטח שבין הנהרות בְּרֶנְדִיוַּין ולוּן וגם בשטח מצפון לדרך הגדולה, מה שאומר ששלט בפוֹרְנוֹסְט, עיר הבירה של אַרְנוֹר לשעבר, ובגבעות הרוחות, אחד המעוזים הראשיים של אַרְנוֹר לשעבר. אזור זה קיבל את הכינוי: "אַרְתֵדַין". ממלכתו שכנה בצפון-מערב אַרְנוֹר לשעבר, בזמן שממלכות אחיו, קַרְדוֹלָן ור'וּדָאוּר, שכנו מדרום ומצפון-מזרח, בהתאמה. בין שלוש ממלכות אלו פרצו מלחמות רבות.

הוא מת בשנת 946 לעידן השלישי לאחר 85 שנות שלטון באַרְתֵדַין. במותו ירש אותו בנו הבכור, בֶּלֶג, שהיה בן 135 שנים.

## קישורים חיצוניים
* 
* 

## ביאורים

## הערות שוליים

קטגוריה:מלכי ארתדין
סמל העיר בת ים

**סמל העיר [[בת ים]]** הוא סמלה הרשמי של העיר והעירייה, אומץ ב-1959. הסמל מופיע על דגלה של העיר, על רקע כחול.

## הסמל הרשמי
[150px|ממוזער|שמאל|בול דואר הנושא את סמל העיר בעיצוב [האחים שמיר, 1969]]

סמל העיר בת-ים, המעורר זיקה למורשתה ולהיסטוריה שלה, עוצב על ידי זאב שבזנר, מהנדס המועצה המקומית בעיר, והוא נועד לשדר את אופיה המיוחד של העיר. הסמל קיבל מעמד רשמי ומוגן בשנת 1959, לאחר שהמקום הוכר רשמית כעיר, ומאז הוא משמש כסמל מייצג של העיר בת-ים.

הסמל מורכב ממספר אלמנטים בעלי משמעות סמלית. בראשו של הסמל נמצא מגן בעל צורת חומה, אשר מסמל את ההתמודדות של תושבי העיר עם אתגרים ואת המאבק לשמירה על עצמאות העיר בת-ים. במרכז המגן מופיעה מפרשית, המייצגת את הקשר ההיסטורי של העיר לשייט ולתיירות, ושטה על גלי הים, דבר שמעיד על מיקומה הגאוגרפי של העיר, השוכנת לאורך חופי הים התיכון. מעל המגן ישנו גלגל שיניים, שמסמל את התעשייה המפותחת בעיר, המהווה חלק מרכזי בכלכלה המקומית. את הסמל מעטר סרט אשר במרכזו נמצא שם העיר "בת-ים", ומשני צדדיו שישה כוכבים, המייצגים את ששת ימי הבריאה, ומחברים את העיר עם רעיונות של יצירה ותחייה.

באמצעות סמל זה, ניכר כי בת-ים היא עיר חיה, דינמית, המשלבת בתוכה את הים, התעשייה, ואת תחום השייט, ומשקפת את הדרך שבה התושבים נאבקו לשמור על עצמאותם ופיתחו את עירם לכדי מרכז עירוני מצליח.

## סמליל ממותג
בספטמבר 2016 עוצב סמליל ממותג לעיר שבשימוש בחלק מפרסומיה. הסמליל עוצב על ידי משרד המעצבים "ברוך נאה".
סטודיו ברוך נאה עיצב את הסמל בהשראת חזונה של בת-ים, המציבה את האדם במרכז הקיימות העירונית. העיר שמה דגש על חיזוק הקהילה, מעורבות חברתית וחדשנות, תוך קידום מערכת חינוך מתקדמת ושיפור איכות החיים של תושביה.

## קישורים חיצוניים

*סמל העיר באתר עיריית בת ים

## הערות שוליים

בת ים
קטגוריה:בת ים: תרבות
סטפני נור

**סטפני נור** (באנגלית: **Stephanie Nur**; נולדה ב-1988) היא שחקנית אוסטרית. היא ידועה בעיקר מתפקידיה ב"1883", "החתונה היוונית שלי 3", "לביאות: מבצעים מיוחדים" ו"מרים".

## ראשית חייה
נור נולדה בקהיר, מצרים בשנת 1988. היא ממוצא סורי ואוסטרי.

## קריירה
נור גילמה את הדמות ג'ני בדרמה האוסטרית "Risse im Beton". בשנת 2021, היא גילמה את הדמות מלודי בשני הפרקים הראשונים של "1883" פריקוול של "ילוסטון". היא גם גילמה את הפליטה הסורית קמאר בסרט "החתונה היוונית שלי 3".

היא ידועה בעיקר בזכות תפקידה בתור אלייה אמרוהי בסדרה "לביאות: מבצעים מיוחדים". דמותה תוארה כ"בת של איש עסקים מיליארדר עם קשרים לטרור, שהיא יעד בעל ערך גבוה של ה-CIA". היא זכתה לתשבחות על תיאורה של אישה ערבייה עשירה, כמו גם על תיאור היחסים המורכבים בינה לבין הגיבורה.

בשנת 2024, היא גילמה את שלומית בת הרודיאס בסרט "מרים".

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטריות
קטגוריה:שחקני קולנוע וטלוויזיה אוסטרים
קטגוריה:אוסטרים שנולדו ב-1988
La poupée monte le son

"**La poupée monte le son**" (בעברית: "**הבובה מגבירה את הקול**") הוא סינגל שהוקלט על ידי הזמרת הלוקסמבורגית לורה ת'ורן. את השיר הוציאה ב-20 בדצמבר 2024 לאור חברת התקליטים אילי8 כסינגל שלא מתוך אלבום אולפן. הוא נבחר לייצג את לוקסמבורג באירוויזיון 2025, שהתקיים בבזל שבשווייץ.

## רקע וכתיבה
"La poupée monte le son" נכתב והולחן על ידי הצמד הצרפתי ז'וליאן סאליבה ולודוביק אלכסנדר-וידל. הוא תואר כמחווה לשירה של פרנס גל, "Poupée de cire, poupée de son", שזכה באירוויזיון 1965 עבור לוקסמבורג. במסיבת העיתונאים לאחר זכייתה בקדם האירוויזיון של לוקסמבורג לשנת 2025, הצהירה ת'ורן כי מדובר בשיר פמיניסטי, על בובה על חוט שמסרבת להישלט על ידי אדם אחר, בניגוד לגישה שהוצגה ב-"Poupée de cire, poupée de son". בריאיון לאתר *ESCBubble* הוסיפה ת'ורן: "אני אוהבת את הקשר לשירה של גל, במיוחד מכיוון שהיא זכתה באירוויזיון בדיוק לפני 60 שנה. חשבתי שזה רעיון נהדר לכבד את לוקסמבורג ואת ההיסטוריה שלה עם תחרות האירוויזיון".

## תחרות הזמר של האירוויזיון
### ''Luxembourg Song Contest 2025''
"La poupée monte le son" השתתף בקדם האירוויזיון של לוקסמבורג לשנת 2025, אשר אורגן על ידי התאגיד RTL Lëtzebuerg לצורך בחירת נציג המדינה לתחרות האירוויזיון של אותה שנה. בגמר, שנערך ב-25 בינואר 2025, התמודדו שבעה שירים, כאשר ההכרעה התקבלה באמצעות הצבעה בסבב אחד, המשלב באופן שווה את קולותיהן של שמונה קבוצות שיפוט בין-לאומיות עם הצבעת קהל באתר הרשמי של RTL.

ת'ורן הוכרזה רשמית כאחת המתמודדות בקדם האירוויזיון ב-19 בדצמבר 2024, והשיר "La poupée monte le son" יצא לאור למחרת. בגמר הקדם, הופיעה ת'ורן שישית בסדר ההופעות וזכתה ב-94 נקודות מצוותי השיפוט וב-90 נקודות מהצבעת הקהל. בסך הכול צברה 184 נקודות, שהעניקו לה את הניצחון ואת הזכות לייצג את לוקסמבורג באירוויזיון 2025.

### באירוויזיון
 לוקסמבורג שובצה לחלקו השני של חצי הגמר השני, שהתקיים ב-15 במאי.

לאחר שפורסמו כל השירים המתחרים לתחרות של 2025 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. לוקסמבורג הופיעה כמדינה ה-13, אחרי  ולפני . בסוף הערב הוכרזה לוקסמבורג כאחת מעשר המדינות שהעפילו לשלב הגמר. מאוחר יותר התברר שלוקסמבורג דורגה במקום השביעי עם 62 נקודות.

זמן קצר לאחר שידור חצי הגמר השני נערכה הגרלת הקצאה שקבעה באיזו מחצית תופיע כל מדינה בגמר. לוקסמבורג שובצה להופיע במחצית הראשונה. ב-16 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. לוקסמבורג שובצה כהופעה השנייה, אחרי  ולפני . לוקסמבורג דורגה במקום ה-22 עם 47 נקודות; 23 נקודות מהשופטים, ו-24 נקודות מהקהל.

## קישורים חיצוניים

## הערות שוליים

קטגוריה:שירי אירוויזיון 2025
קטגוריה:שירי לוקסמבורג באירוויזיון
קטגוריה:שירים בצרפתית
קטגוריה:שירים על דמויות נשיות בדיוניות
קטגוריה:שירים עם נושאים פמיניסטיים
Rock, Paper, Shotgun

**Rock, Paper, Shotgun** (תעתיק לעברית: אבן, נייר ושוטגאן) הוא אתר עיתונות בריטי של משחקי וידאו. האתר הושק ביולי 2007 כדי להתמקד במשחקי מחשב ונרכש על ידי Gamer Network, רשת אתרים בראשות Eurogamer, במאי 2017.

## היסטוריה
האתר נוסד על ידי קירון גילן, ג'ים רוסיגנול, אלק מיר וג'ון ווקר באוגוסט 2007. ב-2010, גילן הודיע שהוא לא יהיה מעורב יותר בפרסום התוכן היומיומי של האתר, תוך התמקדות רבה יותר בעבודתו במארוול קומיקס. רוסיגנול ייסד את אולפן המשחקים שלו, Big Robot, ב-2010. מיר ווקר עזבו ב-2019.

ביוני 2010, Rock Paper Shotgun החלה שותפות פרסומית עם Eurogamer Network. כמו כן, באותה שנה, Rock Paper Shotgun שיתפה פעולה עם Eurogamer כדי ליצור את Rezzed, תערוכה למשחקי מחשב ומשחקי אינדי שנוצרה כספין אוף מ-Eurogamer Expo. במאי 2017, Gamer Network רכשה את האתר על הסף. שנה לאחר מכן, האתר שיתף פעולה שוב עם EGX כדי להשיק גיים ג'אם חדש, שנועד להציג ולקדם מפתחים או צוות מפתחים בולטים של משחקי אינדי.

Gamer Network נרכשה על ידי ReedPOP ב-2018, מה שהפך את האתר לחברת בת של RELX Group. במאי 2024, IGN Entertainment רכשה את Gamer Networks, והפכה את Rock Paper Shotgun לחברה בת של זיף דייוויס.

## ביקורת
ב-5 בינואר 2011, העורך הראשי של Game Informer (מגזין), אנדרו ריינר, פרסם איומים משפטיים נגד Rock Paper Shotgun וקוראיו על פרסום תמונות בלעדיות של Game Informer מהמשחק טומב ריידר (2013). Rock Paper Shotgun מחקו את התמונות באותו יום. חודש לאחר מכן, המשחק Bulletstorm קיבל ביקורת על ידי פוקס ניוז, כי המשחק פוגע בילדים. טענותיהם זכו ללעג בעיקר בקרב אתרי משחקים, כולל Rock Paper Shotgun, שהריצו סדרה של מאמרים המכפישים את הדיווחים של פוקס ניוז. המאמרים ניתחו את טענותיה של קרול ליברמן ומצאו שרק אחד מתוך שמונה מקורות שסיפקה היה קשור לנושא הנדון. פוקס ניוז הודו כי Rock Paper Shotgun יצרו איתם קשר, והגיבו לטענותיהם ב-20 בפברואר 2011 באמצעות מאמר נוסף, בו קבעו כי המשחק עדיין נותר איום על ילדים.

Rock Paper Shotgun זכתה בפרס בלוג המשחקים הטוב ביותר בטקס פרסי המדיה של המשחקים ב-2011.

## קישורים חיצוניים

## הערות שוליים

קטגוריה:אתרי אינטרנט בריטיים
קטגוריה:בלוגים באנגלית
קטגוריה:משחקי וידאו
רוניה בת השודד (סדרת טלוויזיה, 2024)

**רוניה בת השודד** (בשוודית: **Ronja Rövardotter**) היא סדרת טלוויזיה שוודית המבוססת על ספר באותו השם מאת אסטריד לינדגרן.

הסדרה עלתה לראשונה לשידור בשירות הסטרימינג נטפליקס ב-28 במרץ 2024. הסדרה מורכבת מ-12 פרקים, המחולקים לשתי עונות. העונה הראשונה, הכוללת שישה פרקים, עלתה לשידור בנטפליקס ב-28 במרץ 2024. העונה השנייה עלתה לשידור בנטפליקס ב-24 באוקטובר 2024.

## עלילה
עלילת הסדרה מתרחשת בעולם פנטזיה בסגנון ימי הביניים, ומתמקדת בהרפתקאותיה של הנערה רוניה, בתו של מטיאס, מנהיג שבט שודדים. רוניה גדלה בטירה מפוארת בתוך יער עתיק וקסום מלא ביצורים קסומים. בלילה בו היא נולדה מכת ברק רבת עוצמה פגעה בטירה ופיצלה אותה לשניים. בהמשך שבט יריב התיישב בחלק השני של הטירה.

כאשר רוניה מתבגרת היא מבלה חלק גדול מזמנה ברחבי היער העצום והמסתורי. במהלך אחת הרפתקאות שלה היא פוגשת את בירק, בנו של מנהיג השבט היריב, והילד היחיד שהיא פגשה בחייה. למרות הסכסוך המתמשך בין השבטים עם הזמן נוצרת ידידות עמוקה בין השניים.

ערב אחד רוניה חוזרת הביתה ומגלה שאביה לקח את בירק בשבי והשודדים מתעללים בו. רוניה אשר נחושב להציל את בירק מסגירה את עצמה למנהיג השבט היריב על מנת להציל את בירק באמצעות חילופי שבויים. עם זאת אביה מחליט כי רוניה בגדה בשבט ובעקבות כך הוא מתכחש לה. רוניה ובירק מחליטים לברוח מהטירה והם מוצאים מחסה במערה נידחת. אך על פי כן, כאשר החורף האכזר מתקרב הם מבינים שהישרדות ביער הקפוא במהלך החורף היא בלתי אפשרית. עם זאת, רוניה מסרבת לחזור הביתה. היא מתכוונת להישאר במערה עם בירק עד ששניהם ימותו.

בירק, אשר לא מוכן לתת לרוניה למות, מחליט לקחת אותה חזרה לטירה. להפתעתו מתיאס מתרצה ומאפשר גם לבירק להישאר בטירה משום שהוא מבין שחייה של בתו תלויה בכך שבירק יהיה איתה.

ידידותם ואהבתם של שני הילדים גורמת בסופו של דבר לשני השבטים להתאחד מול אויב משותף – חיילים חסרי רחמים ממבצר סמוך אשר נוהגים לצוד את השודדים.

## צוות השחקנים הראשי
* קרסטין לינדן, בתפקיד רוניה
* ג'ק ברגנהולץ הנריקסון, בתפקיד בירק
* כריסטופר וגלין, בתפקיד מאטיס
* קריסטה קוסונן, בתפקיד לוביס

## קישורים חיצוניים

קטגוריה:נטפליקס: תוכניות וסדרות
קטגוריה:סדרות טלוויזיה שוודיות
קטגוריה:תוכניות טלוויזיה שעלו לשידור בשנות ה-2020
סול באס

**סול באס** (באנגלית: **Saul Bass**; 8 במאי 1920 – 25 באפריל 1996) היה מעצב גרפי ובמאי אמריקאי, שנודע בעיקר בזכות עבודותיו החדשניות בעיצוב כותרות פתיחה לסרטים, כרזות סרטי קולנוע ולוגואים של חברות מובילות.

## ביוגרפיה
באס נולד בברונקס, ניו יורק, למשפחה יהודית. הוא למד עיצוב גרפי באוניברסיטת ניו יורק ובמהלך הקריירה שלו שיתף פעולה עם כמה מהבמאים הגדולים ביותר בהוליווד, כולל אלפרד היצ'קוק, אוטו פרמינגר ומרטין סקורסזה.

## קריירה
### עיצוב כותרות פתיחה
סול בס שינה את פני כותרות הפתיחה של הקולנוע בכך שהפך אותן לחלק אינטגרלי מהסרטים עצמם ולא רק לרשימת שמות. בין העבודות הבולטות שלו:
*האיש בעל זרוע הזהב (1955)
*ורטיגו (1958)
*פסיכו (1960)
*ספרטקוס (1960)
*קזינו (1995)

### עיצוב כרזות
באס גם היה אחראי על עיצוב כרזות קולנוע איקוניות, שהתאפיינו בשימוש בצורות גאומטריות פשוטות ובצבעים בולטים. כרזותיו הפכו למזוהות עם הסגנון המודרני של התקופה.

### עיצוב לוגואים
מלבד עבודותיו בקולנוע, בס עיצב לוגואים עבור חברות מובילות, כולל:
*AT&T (1969, עודכן ב-1983)
*יונייטד איירליינס (1974)
*קונטיננטל איירליינס (1968)
*קוואקר oats (1969) 

## חיים אישיים
באס היה נשוי לאלן באס, ששיתפה עמו פעולה בעבודותיו. הוא נפטר ב-25 באפריל 1996 בלוס אנג'לס, קליפורניה, בגיל 75.

## מורשת והשפעה
סול באס נחשב לאחד מהמעצבים הגרפיים המשפיעים ביותר במאה ה-20. יצירותיו השפיעו על דורות של מעצבים וקולנוענים, והוא נותר סמל לחדשנות בתחום העיצוב הגרפי והקולנועי.

## קישורים חיצוניים
* 

* 

*

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:גרפיקאים יהודים
קטגוריה:אמנים יהודים אמריקאים
קטגוריה:אמריקאים שנולדו ב-1920
קטגוריה:אמריקאים שנפטרו ב-1996
COMIT

**COMIT** הייתה השפה הראשונה לעיבוד מחרוזות (בהשוואה ל־SNOBOL, TRAC ו־Perl) ופותחה בין השנים 1957 ל־1965 עבור מחשבי IBM 700/7000 series על ידי ויקטור ינגווה מאוניברסיטת שיקגו, יחד עם עמיתים ב־MIT. ינגווה יצר את השפה כדי לתמוך במחקר ממוחשב בתחום הבלשנות, ובפרט לצורכי תרגום מכונה במסגרת עיבוד שפה טבעית. יצירת COMIT הובילה בהמשך לפיתוח SNOBOL, ששונה מרוב שפות התכנות של התקופה (שנות ה־50 וה־60) בכך שדפוסים (patterns) היו בה אובייקט ממעלה ראשונה.

בוב פאברי, מאוניברסיטת שיקגו, היה אחראי על COMIT II ב־Compatible Time Sharing System (CTSS).

## לקריאה נוספת

* 

* 
* Sammet, J.E. "String and list processing languages", in *Programming Languages: History and Fundamentals*. . Prentice-Hall. 1969.


## הערות שוליים

קטגוריה:שפות תכנות
קטגוריה:IBM
קטגוריה:מעבדות בל
קטגוריה:תוכנות שהושקו ב-1957
גוטפריד פון קראם

**גוטפריד פון קראם** (באנגלית: **Gottfried Alexander Maximilian Walter Kurt Freiherr von Cramm**;  7 ביולי 1909 – 8 בנובמבר 1976) היה טניסאי גרמני. הוא זכה במקום ראשון באליפות צרפת הפתוחה, באליפות וימבלדון ובאליפות ארצות הברית הפתוחה בטניס.

## ביוגרפיה
גוטפריד פון קראם נולד בשנת 1909 באחוזה משפחתית בסקסוניה למשפחה אצילה וגדל בטירת ברוגן. הוא היה קרוב משפחה של ברנהרד, נסיך ליפה-ביסטרפלד.

הוא התחיל לשחק טניס בגיל 10.

בשנת 1932 פון קראם נכלל בנבחרת גביע דייוויס של גרמניה וניצח באליפות גרמניה.

בשנת 1934 פון קראם ניצח בתחרות הגברים באליפות צרפת הפתוחה. באליפות וימבלדון הוא שיחק בגמר 3 פעמים אך לא זכה בתואר. באליפות ארצות הברית הפתוחה הוא שיחק בגמר בשנת 1937.

בתחרות זוגות גברים פון קראם היגע לגמר 1938 באליפות אוסטרליה הפתוחה, ניצח בשנת 1937 באליפות צרפת הפתוחה, היה בחצי גמר 1933 ו-1937 באליפות וימבלדון וניצח בשנת 1937 באליפות ארצות הברית הפתוחה.

בתחרות זוגות מעורבים פון קראם ניצח באליפות וימבלדון בשנת 1933.

פון קראם היה פופולרי מאוד בגרמניה אך סירב להיות חלק מהתעמולה הנאצית. בשנת 1938 הוא נעצר והואשם בקשר אינטימי עם השחקן היהודי מנאסה הרבסט. בסופו של דבר הוא נשפט לשנת מעצר. חברו גוסטב החמישי, מלך שוודיה לחץ על הגרמנים לשחרר אותו.

פון קראם חידש את פעילותו בטניס אך בשנת 1940 אסרו עליו הרשויות להשתתף בתחרויות בין-לאומיות.

במאי 1940 פון קראם גויס לורמאכט. למרות תואר האצולה הוא החל את שירותו כחייל פשוט. הוא שוחרר מהצבא בשנת 1942.

לאחר סיום מלחמת העולם השנייה חזר פון קראם להתחרות, וניצח באליפות גרמניה בשנים 1948 ו-1949 כאשר היה בן 40.

לאחר פרישתו כיהן בתפקידי ניהול באיגוד הטניס הגרמני. בנוסף לכך היה איש עסקים.

בשנת 1976, במהלך נסיעת עסקים למצרים, נהרג פון קראם בתאונת דרכים.

בשנת 1977 נכלל גוטפריד פון קראם בהיכל התהילה של הטניס.

## הישגים

## קישורים חיצוניים

* 
* 

קטגוריה:טניסאים גרמנים
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות צרפת הפתוחה
קטגוריה:ברונים גרמנים
קטגוריה:טניסאים להט"בים
קטגוריה:אישים שנשפטו על פי חוקים נגד להט"ב
קטגוריה:גרמנים שנולדו ב-1909
קטגוריה:גרמנים שנפטרו ב-1976
אניטה ליזאנה

**אניטה ליזאנה** (באנגלית: **Anita Lizana de Ellis**;  15 בינואר 1915 – 21 באוגוסט 1994) הייתה טניסאית צ'יליאנית. היא זכתה במקום ראשון בתחרות הנשים אליפות ארצות הברית הפתוחה בטניס.

## ביוגרפיה
אניטה ליזאנה נולדה בסנטיאגו דה צ'ילה למשפחה מבוססת. דודה היה שחקן טניס בולט בצ'ילה ואביה היה מאמן טניס. ביחד הם אמנו את אניטה מגיל 6.

בשנת 1930 היא ניצחה באליפות צ'ילה לבוגרות והייתה אלופה עד לשנת 1934.

בשנת 1935 ליזאנה נסעה לתחרויות באירופה. באליפות וימבלדון היא הגיעה לרבע הגמר.

בשנת 1937 ליזאנה הגיעה לרבע הגמר באליפות וימבלדון ובאליפות ארצות הברית הפתוחה ניצחה בתחרות הנשים

בשנת 1938 ליזאנה התחתנה עם איש עסקים סקוטי ועברה להתגורר לדנדי. באותה שנה היא הגיעה לרבע הגמר בתחרות זוגות נשים באליפות וימבלדון.

ליזאנה חזרה להתחרות רק אחרי מלחמת העולם השנייה. לצד בעלה היא ניצחה בכמה תחרויות זוגות מעורבים והייתה אלופת סקוטלנד.

בשנת 1966 היא קיבלה הזמנה אישית להתחרות באליפות אמריקה הדרומית שנערכה בצ'ילה.

אניטה ליזאנה-אליס נפטרה בשנת 1994 מסרטן.

בשנת 2015 המגרש המרכזי באצטדיון הלאומי לטניס נקרא על שמה.

## קישורים חיצוניים

* 

קטגוריה:ספורטאיות צ'יליאניות
קטגוריה:טניסאיות זוכות אליפות ארצות הברית הפתוחה בטניס
קטגוריה:ילידות 1915
קטגוריה:ילידי 1915
קטגוריה:נפטרות ב-1994
קטגוריה:נפטרים ב-1994
מורגן אורטגוס

**מורגן דין אורטגוס** (באנגלית: **Morgan Deann Ortagus**; נולדה ב-10 ביולי 1982) היא דיפלומטית, אנליסטית מודיעין, יועצת מדינית, קצינה בצי האמריקאי, ופרשנית טלוויזיה לשעבר. מאז ינואר 2025 היא משמשת כסגנית השליח הנשיאותי המיוחד למזרח התיכון. אורטאגוס היא חברת המפלגה הרפובליקנית, ולפני כן שימשה כדוברת מחלקת המדינה של ארצות הברית  בין השנים 2019 ל-2021.

## קורות חיים
את הקריירה הממשלתית שלה החלה כסגנית נספחת וכאנליסטית מודיעין במחלקת האוצר, ובהמשך שימשה כקצינת קשרי ציבור בסוכנות האמריקנית לפיתוח בין-לאומי. לאחר מכן שימשה כפרשנית לענייני ביטחון לאומי ברשת פוקס ניוז, עד למינויה כדוברת מחלקת המדינה. מאז 2014, אורטאגוס משרתת כקצינת מודיעין במילואים בצי האמריקאי.

### ממשל טראמפ הראשון (2019–2021)
ממוזער|250x250 פיקסלים|אורטגוס עם שר החוץ הלבנוני, יוסף רג'עי בביקורה בביירות, אפריל 2025
באפריל 2019, מונתה אורטגוס לדוברת מחלקת המדינה תחת מזכיר המדינה מייק פומפיאו.

במהלך כהונתה במחלקת המדינה, היא מתחה ביקורת על איראן וסין, במיוחד בשל מאמציה של המפלגה הקומוניסטית של סין להטיל את האשמה על התפשטות מגפת הקורונה בארצות הברית. מורגן גם מילאה תפקיד מפתח בהסכמי אברהם.

אורטגוס היא המייסדת של "Polaris National Security", יושבת ראש משותפת של רשת הנשים לדמוקרטיה במכון הרפובליקני הבין-לאומי, וחברה במועצת מרכז סין ב"מכון הדסון". אורטגוס הייתה מועמדת למחוז הקונגרס החמישי של טנסי בבחירות 2022 , אך נפסלה על ידי המפלגה הרפובליקנית של טנסי למרות אישורה על ידי הנשיא דונלד טראמפ.

### ממשל טראמפ השני (2025–)
ב-3 בינואר 2025, הודיע הנשיא הנבחר דאז דונלד טראמפ על כוונתו למנות את מורגן אורטאגוס לסגנית השליח הנשיאותי המיוחד לשלום במזרח התיכון, תחת השליח המיוחד סטיב ויטקוף, במסגרת כהונתו השנייה.

בפברואר 2025, במהלך הפסקת האש בין ישראל לחזבאללה, אמרה במהלך מסיבת עיתונאים משותפת עם נשיא לבנון ג'וזף עאון בביירות, כי ישראל הצליחה להביס את חזבאללה, ואנחנו מברכים אותה על כך. כמו כן, אסור שחזבאללה יטיל אימה על העם הלבנוני ויהיה חלק מהממשלה הבאה.

## חיים אישיים
אורטגוס התחתנה עם עו"ד ג'ונתן וינברגר בשנת 2013, ולזוג יש בת, עדינה, ילידת 2020. אלו הם נישואיה השניים, נישואיה הראשונים הסתיימו בגירושין. אורטגוס התגיירה לאחר שחקרה את היהדות בזמן ששהתה בבגדאד.

## קישורים חיצוניים

* 

## הערות שוליים

קטגוריה:אנשי עסקים יהודים אמריקאים
קטגוריה:נשות עסקים יהודיות אמריקאיות
קטגוריה:סגל מחלקת המדינה של ארצות הברית
קטגוריה:דוברי מחלקת המדינה של ארצות הברית
קטגוריה:גרות
קטגוריה:יחסי ישראל–לבנון
קטגוריה:אמריקאים שנולדו ב-1982
פינת איקונות

[ממוזער|200px|פינת איקונות בבית ב[קרסנויארסק (חבל מנהלי)|מחוז קרסנויארסק, רוסיה]]
**פינת איקונות** (ידועה גם בשם הפינה הקדושה או הפינה האדומה, (ביוונית: εικονοστάσι (איקונוסטסי); ברוסית: святой угол (סוויטוי אוגל), кутный угол (קוטני אוגול) ו-кутник (קוטניק)) הוא חלל פולחן נוצרי קטן שקיים בבתיהם של נוצרים מזרחיים אורתודוקסים, יוונים-קתולים, מזרחיים. יש לו שורשים טרום-נוצריים. על פי המסורת פינת האיקונות משתמשת פינת תפילה ביתית ומטרתה ליצור חיבור בין המאמין לאל גם כאשר אין האדם נוכח בכנסייה באמצעות סקרמנטלים שונים. במסורת הקתולית ישנו נוהג דומה בשם מזבח ביתי.

## סקירה כללית
ספר מעשי השליחים ואיגרות השליח פאולוס מצביעים כי בימיה הראשונים של הנצרות, נוצרים נהגו להיפגש בבתיהם של המאמינים. מסורת זו של כנסייה ביתית נמשכת עד היום בנצרות המזרחית. הבית נחשב למיקרוקוסמוס של הכנסייה. ההורים הם ה"כמורה" של כנסיית הבית, והילדים הם ה"דיוטות". טקס החתונה ("הכתרה") מקביל להסמכה, והבית התברך בטקס המבוסס על הקדשה של כנסייה. פעם בשנה נהג הכומר לברך את הבית במים קדושים.

ממוזער|200px|פינת איקונות
נוצרי אורתודוקסי מצופה להתפלל ללא הרף. על פי הבישוף קאליסטוס וור , בתאולוגיה האורתודוקסית, אין הפרדה בין הטקס לדבקות פרטית ובהתאם לזאת, הבית, ממש כמו כנסייה, נחשב למקום מקודש ומרכז הפולחן בבית הוא פינת האיקונות.

פינת איקונות מכוונת בדרך כלל לכיוון מזרח. באופן מסורתי היא ממוקמת בפינה כדי למנוע הסחות דעת ולאפשר לאדם להיות מרוכז יותר בתפילה. במקום זה ממקמים את האיקונין שבבעלות המשפחה, בדרך כלל לכל הפחות של ישו, התיאוטוקוס והקדוש מגן של המשפחה. מנורת שמן תלויה בדרך כלל מול הסמלים. חיתוך זהיר של המנורה כדי לשמור עליה דולקת בכל עת מתפרש כסמל לטיפול היומיומי הקשוב שעל הנוצרים הנאמנים להשתלט על נפשם. שרידי קדושים (אם יש למשפחה כאלה) וספר בשורה וצלב ברכה יישמרו שם, כמו גם קטורת, מים קדושים, דקלים וערבה מיום ראשון של הדקלים, נרות פסחא ופריטים קדושים אחרים, וכן ספר הנצחה אישי המכיל את שמות המשפחה והאהובים, חיים וכאלה שנפטרו, על מנת לזכרם בתפילה.

באופן אידיאלי, פינת האיקונות ממוקמת כך שהיא נראית כאשר נכנסים הביתה לראשונה מהכניסה הראשית. באופן מסורתי, כשנכנס לראשונה לבית, נוצרי אורתודוקסי היה מעריץ את הסמלים לפני שהוא מברך את בני הבית. משפחה אורתודוקסית מסורתית תתכנס מדי יום לתפילת שחרית וערבית. לפעמים, בתום התפילות, לוקח אב המשפחה את המחתה  ועובר על הפריטים השונים ועל בני הבית.

## לקריאה נוספת
* 
* 
* 

## קישורים חיצוניים

## הערות שוליים

קטגוריה:נצרות אורתודוקסית
קטגוריה:עיצוב פנים
מזבח ביתי

ממוזער|200px|מזבח ביתי מתודיסטי
**מזבח ביתי** או **מזבח משפחתי** הוא חלל פולחן נוצרי קטן שקיים בבתיהם של נוצרים קתוליים. מזבחות ביתיים מכילים לעיתים קרובות צלב או צלב, תמונה של ישוע המשיח, עותק של התנ"ך (במיוחד תנ"ך משפחתי), ספר תפילה הנקרא ברוויארום  או ספר תפילה אחר, הקדשה יומית וחרוזי תפילה, בין יתר תשמישי קדושה ספציפיים של זרמים שונים בנצרות, למשל, איקונות הקדושים לקתולים, הקטכיזם של מרטין לותר ללותרנים וחרוזי התפילה אצל אנגליקנים. בכנסיות האורתודוקסיות המזרחיות קיים נוהג דומה הנקרא פינת איקונות.

## היסטוריה
[ממוזער|200px|מזבח ביתי קתולי ב[הפיליפינים|פיליפינים]]
הספר האוצר הנוצרי מתחקה אחר מקורו של מזבח המשפחה לאברהם שהקים אחד בברית הישנה (בראשית פרק י"ב פסוק 7). "מאז המאה ה-2 לפחות, מאמינים כמו היפרכוס, תלו או ציירו צלב נוצרי, שאליו השתטחו בחזית ביתם, על הקיר המזרחי של ביתם כדי לציין את כיוון התפילה מזרחה בשבעת זמני התפילה הקבועים, כ"ביטוי לאמונתם הנצחית בביאתו שוב של ישו היה מאוחד להערכתם שהצלב, 'אות בן האדם', יופיע במזרח". נוצרים סורים ראו את תפילותיהם מול הצלב הנוצרי התלוי על הקיר המזרחי של ביתם כמסמל את נפשם הפונה לאלוהים. נוצרים רבים, כמו אלה שבמסורת כנסיית המזרח, ממשיכים בתרגול של תליית צלב על הקיר המזרחי של ביתם. היום; אנשי תקשורת בכנסיות האורתודוקסיות המזרחיות כיום, כמו אלו של הכנסייה האורתודוקסית ההודית והכנסייה האורתודוקסית הקופטית, מתפללים את השעות הקנוניות הכלולות בבתי הספר שחימו ואגפיה בהתאמה (תרגול שנעשה בשבעה תפילה קבועה ביום) הפונה למזרח. נוצרים רבים ממשיכים מנהג עתיק זה, כאשר בכנסייה המערבית הקתולית הקימו מזבחות ביתיים ואלו בכנסייה המזרחית האורתודוקסית הקימו פינות איקונות, בדרך כלל על הקיר המזרחי של מקום מגוריהם.

## שימוש
ממוזער|200px|מזבח ביתי בקליפורניה
מזבחות ביתיים מעוטרים בדרך כלל בזוגות של נרות תרומות ולפעמים באגרטל קטן של פרחים. בהרבה משקי בית נוצריים, בני משפחה בודדים, או המשפחה כולה, עשויים להתאסף להתפלל על מזבח הבית, חלקם שרים שם גם פזמונים נוצריים.

ממוזער|200px|מזבח ביתי קתולי בפולין
חלק מהקתולים מציבים סטנד קריאה (פרי-דיו) מול מזבח הבית שלהם, המספק למאמינים מקום להציב את הביבליה ואת ספר המכתבים שלהם בעודם כורעים ברך לפני אלוהים בתפילה. במזבחות הבית של נוצרים רבים, במיוחד אלה שחיים בתת-היבשת ההודית, מציבים לעיתים קרובות את ביבליה במטרה להפגין כבוד ולקריאה. כמו במסורות מסוימות של הנצרות המזרחית, חלק מהנוצרים האורתודוקסים המערביים עושים שימוש של שטיח התפילה כדי לספק מרחב נקי לתפילה. הנרות המעטרים את מזבח הבית הם לעיתים קרובות אלו שהתברכו באותה שנה בקנדלמאס.

## קישורים חיצוניים

## הערות שוליים

קטגוריה:נצרות קתולית
קטגוריה:עיצוב פנים
קטגוריה:מתודיזם
אנדרטת התצפיתניות

**אנדרטת התצפיתניות** היא אתר הנצחה שהוקם לזכר התצפיתניות שנפלו בקרב נחל עוז במהלך טבח שבעה באוקטובר ב-2023.

האנדרטה ממוקמת בין מוצב נחל עוז ליישובי עוטף עזה, הערים שדרות ונתיבות, ונועדה להמחיש את תפקידן החיוני של התצפיתניות בהגנה על גבולות מדינת ישראל.

הקמת האנדרטה בוצעה על ידי הורי התצפיתניות ובשיתוף פעולה עם מתנדבים, תורמים וסטודנטים ממכללת ספיר בשדרות. המצפה מהווה חלק ממסלול "דרך תקומה" - פרויקט מורשת והנצחה המאפשר למשפחות הנופלים להנציח את יקיריהן. מטרת המסלול היא למשוך מבקרים לאזור ולחבר את הציבור הרחב למורשת הקרב של הלוחמים שהגנו על המולדת במלחמת חרבות ברזל.

האתר משמש כעדות היסטורית לפועלן של התצפיתניות ותרומתן לביטחון המדינה, ומדגיש את חשיבות תפקידן במערך ההגנה של ישראל.
ממוזער|ימין|אנדרטה לזכר התצפיתניות שנפלו
לאורך השביל המוביל לעמדת התצפית מוצבים סלעי הנצחה המעוטרים בתמונותיהן של התצפיתניות שנפלו במוצב נחל עוז במהלך מתקפת הטרור של חמאס ב-7 באוקטובר 2023. סלעי ההנצחה מוקמו על גבעה המשקיפה על האזור, כחלק מהמערך הכולל של אתר ההנצחה.

## ראו גם
* חיילות של אף אחד

## קישורים חיצוניים

* תיאור של אנדרטת התצפיתניות ומיקום מדויק באתר נלך

## הערות שוליים

קטגוריה:נחל עוז
קטגוריה:עוטף עזה
קטגוריה:אנדרטאות טבח שבעה באוקטובר
קטגוריה:נשים במלחמת חרבות ברזל
קטגוריה:אנדרטאות באזור הדרום
קטגוריה:אנדרטאות לחללים באירועים בודדים
לייסלה דה אוליביירה

**לייסלה דה אוליביירה** (באנגלית: **Laysla de Oliveira**; נולדה ב-11 בינואר 1992) היא שחקנית קנדית.

## ראשית חייה
דה אוליביירה נולדה בטורונטו, אונטריו, קנדה, למשפחה ממוצא ברזילאי. היא החלה בקריירת דוגמנות בגיל 14. היא למדה דרמה וריקוד בבית הספר לאמנויות ברוזדייל הייטס, ולאחר שהלכה לאוניברסיטה, היא נרשמה לסוכנות והחלה את קריירת המשחק שלה.

## קריירה
לאחר ששיחקה בכמה סרטי טלוויזיה, בשנת 2017, לוהקה דה אוליביירה לסרט של נתי זביץ "מכרים". בסרט היא גילמה את דמותה של אמה. הוא הוקרן בבכורה בפסטיבל וויסלר ב-1 בדצמבר 2018.

באוגוסט 2018 לוהקה דה אוליביירה לתפקיד בקי דמות' בסרט האימה של נטפליקס "בעשב הגבוה". הסרט יצא לאקרנים ב-4 באוקטובר 2019.

הבמאי אטום אגויאן נפגש עם דה אוליביירה, מה שהוביל לליהוקה לתפקיד הראשי של ורוניקה בסרט "אורחת הכבוד". הסרט הוקרן בבכורה בפסטיבל ונציה ב-3 בספטמבר 2019.

בפברואר 2019, הוכרז שדה אוליבייה תשחק בתפקיד הראשי בסדרת הטלוויזיה של נטפליקס "המפתחות של משפחת לוק", המבוססת על הרומנים הגרפיים באותו השם. העונה הראשונה שוחררה בנטפליקס ב-7 בפברואר 2020.

בשנת 2023 היא החלה לגלם את קרוז מנואלוס – אחת הדמויות הראשיות בסדרת הטלוויזיה "לביאות: מבצעים מיוחדים".

## חיים אישיים
החל משנת 2013 היא במערכת יחסים עם השחקן האמריקאי ג'ונתן קלץ, השניים התארסו בשנת 2021.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:קנדים ממוצא ברזילאי
קטגוריה:קנדיות שנולדו ב-1992
קטגוריה:קנדים שנולדו ב-1992
וושינגטון סקוויר (יצירה מוזיקלית)

**וושינגטון סקוור** הוא יצירה אינסטרומנטלית פופולרית משנת 1963 של להקת הג'אז הניו יורקרית The Village Stompers. היצירה נכתבה על ידי בוב גולדשטיין ודייוויד שייר.

## רקע
שם היצירה נקרא על שם הפארק המפורסם בניו יורק.

## מיקומי שיא
"וושינגטון סקוור" היה להיט, שהגיע למקום השני במצעד בילבורד הוט 100 ב-23 בנובמבר 1963, מקום אחד לפני השיר "I'm Leaving It Up to You" של דייל וגרייס. עם זאת, "וושינגטון סקוור" הגיעה למקום הראשון במצעד ה-Billboard Easy Listening במשך שלושה שבועות באותו נובמבר ונכנסה ל-30 הראשונים במצעד הבילבורד R&B. בקנדה השיר היה מס' 5 במשך שבועיים.

## שבחים
בנוסף, היצירה הייתה מועמדת לפרס גראמי בקטגוריית הקטע האינסטרומנטלי הטוב ביותר.

## גרסאות נוספות
אמנים אחרים יצרו גרסאות כיסוי ליצירה, לפעמים עם מילות שיר. בין הגרסאות הללו ניתן למנות את:
* האחים איימס 1963 (ללא אד איימס; שיא המצעד הלאומי האחרון שלהם)
* ארבעת אבן קירבי 1963
* לורנס וולק 1963
* קני בול 1963
* ספייק ג'ונס 1963
* קאי ווינדינג 1963
* סמי קיי והתזמורת שלו 1964
* אנדרה קוסטלנץ 1964
* בילי ווהן 1964
* התזמורת של גלן מילר 1965
* מרילין מאי 1965
* הדוכסים מדיקסילנד 1968
* ג'יימס לאסט 1970
* פרסי פיית' 1974
* המסתכנים (הוונצ'ורז) 1980
* סיוטים על שעווה 1999
* איש סיני (להקה) 2006.

באסיה:
* להקת הזמרות הדרום קוריאנית Lee Sisters פרסמה הקלטה של המנגינה הזו.
* קבוצה דרום קוריאנית אחרת, בשם Key Boys, הוציאה גם היא הקלטה של המנגינה הזו תחת הכותרת "미소（微笑）(כיכר וושינגטון)" ב-1964.
* אמן הקנטופופ מהונג קונג, סמואל הואי, פרסם גם הקלטה של המנגינה בקנטונזית, שכותרתה 學生哥 (hok6 saang1 go1) עבור הסרט ההונג קונגי "החוזה", עם מילים חדשות המעודדות בנים להיות קפדניים.

## בתרבות הפופולרית
המנגינה הוצגה גם כקטע עלילה חשוב בדרמה של סטיבן קינג המשודרת ב-HBO "זר" משנת 2020.

## קישורים חיצוניים
וושינגטון סקוור ביוטיוב

## הערות שוליים

קטגוריה:קטעים אינסטרומנטליים
קלאוודיה

**קְלַאוְדִיַה פאפאדופולו** (ביוונית: **Κλαυδία Παπαδοπούλου**; נולדה ב-2002), המוכרת בשם הבמה שלה "**קלאוודיה**", היא זמרת יוונייה ממוצא פונטי; נציגת יוון באירוויזיון 2025 עם השיר "Asteromáta".

## קריירה
קלאוודיה התפרסמה ב-2018, כשהשתתפה בעונה החמישית של "דה וויס יוון" בערוץ סקאי. באודישן שלה ביצעה את השיר "Roxanne" של הפוליס, עברה לשלב הבא באישור כל ארבעת השופטים, והפכה לחלק מהצוות של הלנה פפאריזו. פאפאדופולו המשיכה את מסעה בתוכנית והגיעה לחצי הגמר, אך לא העפילה לגמר.

זמן קצר לאחר "דה וויס", חתמה קלאוודיה על חוזה תקליטים "פאניק רקורדס", איתו הוציאה את הסינגלים הראשונים שלה, "Haramanta", עם תעודת פלטינה כפולה על ידי IFPI יוון עבור 40,000 יחידות, ו-"Vasanizomai". ב-2024 הוציאה את מיני-אלבום הבכורה שלה, "Klavdia".

ב-10 בינואר 2025, תאגיד השידור היווני הכריז על קלאוודיה כאחת המשתתפים ב"אתניקוס טליקוס", קדם האירוויזיון היווני, עם השיר "Asteromáta". בגמר הקדם, שהתקיים ב-30 בינואר בתיאטרון חג המולד בגלאצי, קלאוודיה הייתה המתמודדת החמישית להופיע מתוך שנים עשר. בזכות הופעתה זכתה במקום הראשון בהצבעה הכוללת של חבר השופטים הבינלאומי והצבעות הצופים עם 44 נקודות, ובכך נבחרה לייצג את יוון באירוויזיון על במת אירוויזיון 2025 בבזל, שווייץ. לאחר שהצליחה להעפיל לגמר, דורגה בגמר התחרות במקום ה-6 עם 231 נקודות; 105 מהשופטים ו-126 נקודות מהקהל.

## דיסקוגרפיה
### מיני-אלבומים
* 2024 – "Klavdia"
### סינגלים
* 2022 – "Lonely Heart"
* 2023 – "Haramanta"
* 2023 – "Holy Water"
* 2024 – "Vasanizomai"
* 2024 – "Movin' Too Fast" 
* 2024 – "Nyxta mou megali" 
* 2025 – "Asteromata"

## קישורים חיצוניים

## הערות שוליים

קטגוריה:זמרות יווניות
קטגוריה:משתתפי אירוויזיון 2025
קטגוריה:נציגי יוון באירוויזיון
1947 בספרות

בערך זה מצוינים אירועים בולטים שהתרחשו במהלך שנת 1947 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* אלבר קאמי - הדבר
* הנס פאלאדה - לבד בברלין
* תומאס מאן - דוקטור פאוסטוס
* ג'ון סטיינבק - הפנינה

### ספרי ילדים ונוער
* מרגרט וייז בראון - לילה טוב ירח

### מחזות
* ז'אן ז'נה - המשרתות
* ארתור מילר - כולם היו בניי
* טנסי ויליאמס - חשמלית ושמה תשוקה

### ספרי עיון
* אנה פרנק - יומנה של אנה פרנק (פורסם לאחר מותה)
* פרימו לוי - הזהו אדם?

### ספרות עברית
* משה שמיר - הוא הלך בשדות

## נולדו
* 3 בפברואר - פול אוסטר, סופר יהודי-אמריקאי (נפטר ב-2024)
* 22 במרץ - ג'יימס פטרסון, סופר אמריקאי
* 12 באפריל - טום קלנסי, סופר אמריקאי (נפטר ב-2013)
* 18 באפריל - קתי אקר, סופרת ומשוררת אמריקאית (נפטרה ב-1997)
* 5 ביוני - סר דייוויד הר, מחזאי, תסריטאי ובמאי תיאטרון וטלוויזיה אנגלי
* 19 ביוני - סר סלמאן רושדי, סופר בריטי-אמריקאי יליד הודו
* 22 ביוני - אוקטביה א. באטלר, סופרת מדע בדיוני אפרו-אמריקאית (נפטרה ב-2006)
* 14 באוגוסט - דניאל סטיל, סופרת ותסריטאית יהודית-אמריקאית הכותבת בעיקר רומנים
* 21 בספטמבר - סטיבן קינג, סופר אמריקאי

## נפטרו
* 5 בפברואר - הנס פאלאדה, סופר גרמני (נולד ב-1893)
* 24 באפריל - וילה קאתר, סופרת אמריקאית (נולדה ב-1873)
* 21 במאי - פלורה תומפסון, סופרת, משוררת וחוקרת טבע אנגלייה (נולדה ב-1876)
* 17 ביוני - מקסוול פרקינס, עורך ספרותי אמריקאי (נולד ב-1884)
* 5 באוגוסט - הרברט אסקווית', משורר וסופר אנגלי (נולד ב-1881)
* 26 בספטמבר – יו לופטינג, סופר בריטי ויוצר סדרת הספרים דוקטור דוליטל (נולד ב-1886)
* 20 בנובמבר – וולפגנג בורכרט, סופר ומחזאי גרמני (נולד ב-1921)
* 7 בדצמבר - טריסטאן ברנאר, מחזאי וסופר יהודי-צרפתי (נולד ב-1866)
* 15 בדצמבר - ארתור מאכן, סופר ומיסטיקן ולשי (נולד ב-1863)

## פרסים
* פרס נובל לספרות: אנדרה ז'יד

## קישורים חיצוניים

*
קטגוריה:שנים בספרות - המאה ה-20
קטגוריה:1947
SpaceX Crew-9

**SpaceX Crew-9** היא המשימה המבצעית החמישית של החללית קרו דרגון פרידום מתוצרת SpaceX כחלק מהתוכנית המאוישת המסחרית של נאס"א. המשימה שוגרה ב-29 בספטמבר 2024 על גבי משגר הפאלקון 9 מכן שיגור 40 שבמרכז החלל קנדי.

הצוות הצטרף למשלחת מס' 72 לתחנת החלל הבין-לאומית בפיקוד סוניטה ויליאמס.

## צוות שיגור
*  ניק הייג, נאס"א - מפקד צוות
*  אלכסנדר גורנובוב, רוסקוסמוס - מומחה משימה

## צוות נחיתה
*  ניק הייג, נאס"א - מפקד צוות
*  אלכסנדר גורנובוב, רוסקוסמוס - מומחה משימה
*  ברי וילמור, נאס"א - מומחה משימה
*  סוניטה ויליאמס, נאס"א - מומחה משימה
### צוות גיבוי
*  קיריל פסקוב, רוסקוסמוס - מומחה משימה

## משימה
המועד המקורי לשיגור היה 18 באוגוסט עם צוות של 4 אנשים. בגלל בעיות שהתגלו בחללית בואינג סטארליינר בטיסה Boe-CFT הוחלט שהיא תחזור בטיסה לא מאוישת. בעקבות כך סוכם שטיסה SpaceX Crew-9 תכלול צוות מצוצמם. כמו כן לא היה ניתן לחבר את החללית לתחנת החלל הבין-לאומית לפני שחללית בואינג סטארליינר תעזוב אותה.

ב-28 בספטמבר 2024, חללית קרו דרגון פרידום ובה שני חברי צוות המשימה שוגרה בעזרת משגר פאלקון 9 מכן השיגור 40 שבמרכז החלל קנדי. השלב הראשון של משגר הפאלקון 9 (מספר סידורי B1085.2) נחת בחזרה במסלול נחיתה מס' 1 בקייפ קנוורל. כ-30 שעות לאחר השיגור, עגנה חללית אל מודול הרמוני שבתחנת החלל הבינלאומית. צוות החללית הצטרף למשלחת מס' 72 לתחנת החלל הבין-לאומית בפיקוד סוניטה ויליאמס.

ב-3 בנובמבר 2024 בוצע שינוי מיקום עגינה של חללית קרו דרגון.

ב-18 במרץ צוות נחיתה נכנס לחללית והיא התנתקה מתחנת החלל הבין-לאומית. הנחיתה בוצע ב-18 במרץ ואזור מפרץ מקסיקו.

## קישורים חיצוניים

* המשימה באתר נאס"א
* תיאור המשימה

## הערות שוליים

קטגוריה:דרגון 2
קטגוריה:2024 בארצות הברית
קטגוריה:2025 בארצות הברית
ניקולה אוגרודניקובה

**ניקולה אוגרודניקובה** (בצ'כית: **Nikola Ogrodníková**; נולדה ב-18 באוגוסט 1990) היא אתלטית צ'כית, זוכת מדליית ארד אולימפית (פריז 2024) וסגנית אלופת אירופה (ברלין 2018) בהטלת כידון.

## ביוגרפיה
אוגרודניקובה נולדה וגדלה באוסטרבה שבצ'כוסלובקיה (לימים צ'כיה).

### 2007
#### מדליית ארד באליפות אירופה עד גיל 20
באליפות אירופה עד גיל 20 שנערכה בהנגלו שבהולנד ביולי זכתה במדליית ארד בקרב שבע בתוצאה של 5607 נקודות.

### 2014
באליפות אירופה שנערכה בציריך שבשווייץ באוגוסט סיימה במקום 20 בהטלת כידון בתוצאה של 53.15 מטר.

### 2017
באליפות העולם שנערכה בלונדון שבממלכה המאוחדת באוגוסט סיימה במקום 19 בהטלת כידון בתוצאה של 59.99 מטר.

### 2018
#### סגנית אלופת אירופה
באליפות אירופה שנערכה בברלין שבגרמניה באוגוסט זכתה במדליית כסף בהטלת כידון בתוצאה של 61.85 מטר, אחרי קריסטין הוסונג מגרמניה (67.90 מטר) וליבטה יאסיאונייטה מליטא (61.59 מט).

### 2019
באליפות העולם שנערכה בדוחה שבקטר בספטמבר-אוקטובר סיימה במקום 11 בהטלת כידון בתוצאה של 57.24 מטר.

### 2021
באולימפיאדת טוקיו שנערכה באוגוסט סיימה במקום 16 בהטלת כידון בתוצאה של 60.03 מטר.

### 2022
באליפות העולם שנערכה ביוג'ין שבאורגון, ארצות הברית, ביולי, סיימה במקום שמיני בהטלת כידון בתוצאה של 60.18 מטר.

באליפות אירופה שנערכה במינכן שבגרמניה באוגוסט סיימה במקום 12 בהטלת כידון בתוצאה של 54.48 מטר.

### 2023
באליפות העולם שנערכה בבודפשט שבהונגריה באוגוסט סיימה במקום 28 בהטלת כידון בתוצאה של 54.59 מטר.

### 2024
באליפות אירופה שנערכה ברומא שבאיטליה ביוני סיימה במקום חמישי בהטלת כידון בתוצאה של 61.78 מטר.

#### מדליית ארד אולימפית
באולימפיאדת פריז שנערכה באוגוסט זכתה במדליית ארד בהטלת כידון בתוצאה של 63.68 מטר, אחרי הארוקה קיטגוצ'י מיפן (65.80 מטר) וג'ו-אן ואן דייק מדרום אפריקה (63.93 מטר).

## שיאים אישיים
* הטלת כידון: 67.40 מטר (2019)

## קישורים חיצוניים

קטגוריה:מטילות כידון
קטגוריה:מתחרות בקרב שבע
קטגוריה:אתלטיות צ'כיות
קטגוריה:מטילות כידון באולימפיאדת טוקיו (2020)
קטגוריה:אתלטיות באולימפיאדת פריז (2024)
קטגוריה:זוכות מדליית ארד אולימפית: אתלטיקה
קטגוריה:זוכות מדליית ארד אולימפית מצ'כיה
קטגוריה:צ'כיות שנולדו ב-1990
קטגוריה:צ'כים שנולדו ב-1990